jkorsvik/nowiki_second_scrape_merged huggingface dataset:
Arena Lviv

Arena Lviv er et fotballstadion i byen Lviv i Ukraina. Den har en tilskuerkapasitet på 34 911. Arenaen ble offisielt åpnet 29. oktober 2011 og har siden 10. desember 2011 vært hjemmebanen til fotballaget FK Karpaty Lviv. Karpaty Lviv har spilt bare fem hjemmekamper inntil de flyttet tilbake til Ukraina Stadion. Arenaen eies og drives av selskapet Ukrainas sportsarenaer.
Den første fotballkampen på stadionet var en landskamp mellom Ukraina og Østerrike, som endte 2–1.
Det ble spilt tre gruppespillkamper under EM i fotball 2012 på Arena Lviv.
På grunn av Krigen i Donbass, spilte Sjakhtar Donetsk alle sine hjemmekamper til Arena Lviv i Lviv fra 2014 til utgangen av 2016, med sentraladministrasjon i Kyiv.


== Referanser ==


== Eksterne lenker ==
(uk) Offisielt nettsted 
(en) Arena Lviv – kategori av bilder, video eller lyd på Commons
Gunnar Bøyum

Gunnar Bøyum (født 1956)er  konsernsjef i Aspelin Ramm Gruppen AS og adm.direktør i Aspelin Ramm Eiendom AS. Bøyum har bakgrunn fra en rekke lederstillinger og verv innen eiendomsrelatert virksomhet. Han har blant annet vært partner i ABG Sundal Collier Eiendom AS, administrerende direktør i Skanska Norge AS og  var også i perioden 1991-1998 direktør i Aspelin Ramm Gruppen. I perioden 2003 - 2014 var han administrerende direktør i Tjuvholmen KS. som ansvarlig for utbyggingen og utviklingen av den nye bydelen Tjuvholmen utenfor Aker Brygge i Oslo.Bøyum er styreleder i Strawberry Brothers AS (Stordalen/Varner - hotellselskap) og Ratio Arkitekter AS samt styremedlem i Schage Eiendom AS og Handelsbanken i Norge.       
Han var tidligere blant annet styremedlem i NPRO - Norwegian Property ASA og AF Gruppen ASA
Gunnar Bøyum er utdannet siviløkonom fra Handelshøyskolen i København (Copenhagen Business School) i Danmark. Han har også en Mastergrad i International Management fra American Graduate School of International Management (Glendale, USA) og  Oxford Centre for Management Studies (nå Said Business School / University of Oxford (Oxford, England). 


== Referanser ==


== Eksterne lenker ==
”Bøyum inn i NPRO-styret”, NE-nyheter 13.04.2012
Om boligprisene, innslag i Dagsrevyen 01.07.2011
”Kikk her!”, Aften 05.05.2011
”Nytt museum uten krangel”, Aftenposten 21.01.2011
”Kremmerne på Tjuvholmen”, Minerva 15.04.2011
Li Zhi (politiker)

Li Zhi (kinesisk 栗智, født i november 1950 i Lixin i provinsen Anhui i Folkerepublikken Kina er en kommunistisk kinesisk politiker.
Han ble med i Folkets frigjøringshær i 1969 og i Kinas kommunistiske parti i 1971. I 1974 ble han postert til Xinjiang. I 2006 ble han partisekretær for kommunistpartiet i Ürümqi. Han ble kjent for en bredere almewnhet i samband med oppløpene i Ürümqi i juli 2009, da han utlovet strenge straffer for dem som hadde deltatt i oppløpene. I september 2009 ble han avskjediget fra sin post som partisekretær i Ürümqi.


== Referanser ==


== Eksterne lenker ==
Biografi
Padma Choling

Padma Choling (tibetansk: པདྨ་འཕྲིན་ལས་།; alternativt Padma Thrinley, Pema Thinley, Pelma Chiley, Baima Chilin;  kinesisk: 白玛赤林; pinyin: Báimă Chìlín, født i oktober 1951 i Tengchen i Tibet/Kina), er en kommunistisk tibetansk-kinesisk politiker.
Han vervet seg i Folkets frigjøringshær i 1969 og ble medlem av Kinas kommunistiske parti i 1970. Etter å ha forlatt hæren i 1986 begynte han å tjenestegjøre i Tibets lokalregjering og studerte en tid ved Den sentrale partiskole i Beijing. 
I januar 2010 ble han utnevnt til ordfører for Den autonome region Tibet.


== Referanser ==


== Eksterne lenker ==
(en) Padma Choling hos China Vitae
Sangye Yeshi

Sangye Yeshi (tibetansk: ང་ཕོད་ངག་དབང་འཇིགས་མེད་, Wylie: sangs rgyas ye shes), også kjent som Tian Bao (kinesisk: 桑吉悦希, pinyin: Tiān Bǎo, født i februar 1917 i Barkam i det som nå er provinsen Sichuan i Kina, død 21. februar 2008 i Chengdu) var en tibetansk kommunistisk politiker.
Sanggye Yeshi kom først i kontakt med Kinas kommunistiske parti under «den lange marsjen» i 1935, da Den røde armé flyktet gjennom hans hjemregion Ngawa. Han ble med i Den røde armé og ble dermed den eneste etniske tibetaneren i arméen.
Etter at Folkerepublikken Kina ble grunnlagt i 1949 og det sentrale Tibet ble inkorporert i den nye kommuniststaten, fikk Sangye en rekke viktige embeder innen staten og kommunistpartiet. Han var blant annet partisekreterær i den autonome region Tibet og representant i sentrale nasjonale partiorganer.
Wideok av Baekje

Wideok av Baekje (født i 525, død i desember 598) var 27. konge i det koreanske kongedømmet Baekje. Han var eldste sønn av kong Seong.


== Bakgrunn ==
Baekje hadde opprettholdt en langvarig allianse med kongedømmet Silla i øst for å balansere trusselen fra det nordlige kongedømmet Goguryeo. Med hjelp fra Silla og Gayaføderasjonen ledet Seong et langvarig felttog for å gjenerobre elvedalen rundt Hanelva, som var Baekjes gamle kjerneområde tapt til Goguryeo i 475. Baekje gjenerobret sin gamle hovedstad i 551. Felttoget ble avsluttet i 553 etter en rekke dyrekjøpte seiere mot flere Goguryeofestninger.
Etter å ha inngått en hemmelig avtale med Goguryeo, angrep nyankomne Sillasoldater under dekke av å komme Baekje til unnsetning, den utmattede Baekjehæren og erobret hele elvedalen. Rasende over Sillas forræderi samlet Seong hæren til en straffeinvasjon mot Sillas vestlige grense. Angrepet ble ledet av daværende kronprins Wideok og han fikk støtte av soldater fra Gaya. I slaget om Gwansanfestningen døde både kong Seong og 30 000 soldater. Det førte også til at Baekjes kongemakt ble betydelig svekket til fordel for aristokratiet.


== Konge ==
Baekje under Wideok var fiendtlig både overfor Silla og Goguryeo, og gjennomførte flere angrep i grenseområdene. For å unngå isolasjon og styrke kongemakten etablerte kongen vennskapelige forbindelser med de kinesiske Chen-, Nordlige Qi og Suirikene. Båndene var i stor grad brutt etter hendelsene på 550-tallet, men nå sendte han delegasjoner til Chen i 567, 577, 584 og i 586 (det falt til Sui like etter). I 567 sendte han Baekjes første delegasjon til Nordlige Qi, kanskje fordi forholdet til Goguryeo var bedret. I 570 gav Nordlige Qi han titler som «Hertug av Daifang-kommanderiet», kongen sendte en ny tributtdelegasjon i 572.  Etter at Nordlige Qi ble erobret av Nordlige Zhou i 577 sendte Baekje en gratukasjonsdelegasjon som inkluderte musikere til Zhouhoffet. Året etter sendte kongen en ny delegasjon til Nordlige Zhou, som få år senere ble erobret av Sui-Kina.
Wideok gratulerte umiddelbart Sui med seieren ved en egen delegasjon i 581 og en ny i 582. I 589 erobret Sui Chen-Kina og samlet riket. Samme år gikk et krigsskip fra Sui på grunn ved Jeju, som da var underordnet Baekje. Wideok gav mannskapet offisiell eskorte med egen tributt og gratulasjoner til det kinesiske hoffet. I 598 sendte han en delegasjon som tilbød seg å assistere Suis ekspansjon mot Goguryeo samme år. Dette felttoget var imidlertid allerede gjennomført. Yeongyang av Goguryeo gikk til et straffeangrep på Baekjes nordlige grense da han ble kjent med dette.
Som sin far sendte Wideok buddhistdelegasjoner til Japan.


== Arv ==
I 1995 ble et relikvie, en steinboks, funnet i et buddhisttempel i Buyeo i Sør-Chungcheong. Inskripsjoner på utsiden sier at den ble laget i 567 etter ordre av Wideok. I 1996 erklærte sørkoreanske myndigheter boksen for nasjonalskatt nr. 288. Den oppbevares i Buyeo National Museum.


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Marte-Mari Nordby

Marte-Mari Nordby (født 30. august 1967) er en norsk tidligere skøyteløper. Hun representerte Norge og Hamar Idrettslag.


== Personlige rekorder i hurtigløp på skøyter ==


== Referanser ==


== Eksterne lenker ==
(en) Marte-Mari Nordby – Speedskatingbase.eu 
(en) Marte-Mari Nordby – SpeedSkatingNews.info
Hye av Baekje

Hye av Baekje (født 527, død 599) var 28. konge i det koreanske kongedømmet Baekje. Han var andre sønn av kong Seong og overtok trona etter at hans eldre bror og den 27. kong Wideok døde. Men han regjerte bare en kort tid. Samguk Yusa beskriver han som Wideoks sønn, men det anses for å være feil.Hye opplevde flere angrep fra Silla og Goguryeo. Silla okkuperte dagens Seoul og hadde direkte handelsforbindelse med Kina.  Baekjes kommersielle posisjon langs Gulehavet var nå dominert av Goguryeo, handelsstasjonene i Kina var tapt til Sui-dynastiet og Japans politiske sentralisering reduserte Baekjes innflytelse der også. Nedgang i handel og innflytelse økte de interne spenningene blant de ledende i landet.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Yin Fatang

Yin Fatang (kinesisk: 阴法唐, født 1922 i fylket Feicheng i provinsen Shandong i Kina) er en kinesisk kommunistisk militær og politiker. I 1938 ble han med i Åttende rutearme og i Kinas kommunistiske parti. 
I 1951 deltok han ved inkorporeringen av Tibet i Folkerepublikken Kina og bodde deretter i regionen i tyve år og var en av et fåtall kinesiske funksjonærer der som lærte seg tibetansk. Han hadde nære bånd med Deng Xiaoping og Hu Yaobang.
I samband med reform- og åpningspolitikken ble han utpekt til partisekretær i Tibet. Yin gikk i bresjen for en liberalisering av politikken i Tibet, men på et mæte med den regionala folkekongressen i mai 1984 angrep han Dalai Lama åpent og sa at han ikke var velkommen tilbake til Kina om han ikke erkjente sine feil. Dette signaliserte en skjepelse av Beijings tibetpolitikk. Året etter ble Yin forfremmet til viktige stillinger i sentralregjeringen.


== Referanser ==


== Eksterne lenker ==
Biografi fra Baike Baidu
Senere Yan

Senere Yàn (tradisjonell kinesisk: 後燕; forenklet kinesisk: 后燕; hanyu pinyin: Hòuyàn) regnes som et av sekstenkongerikene i Kinas historie, grunnlagt av den xianbeiske Mùróng-familien. Det eksisterte samtidig med  Jìn-dynastiet i Sør-Kina, og befant seg i det som i dag er det nordøstlige Kina. Hovedstaden var først Zhōngshān (i dag Dingzhou i Hebei) og siden Longcheng. 
Alle Senere Yàns herskere brukte tittelen "keiser." Riket ble til slutt ødelagt av det koreanske riket Goguryeo. 


== Hòuyàns herskere ==


== Litteratur ==
Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
Albert E. Dien: Six Dynasties Civilization. Yale University Press, New Haven/London 2007.
David A. Graff: Medieval Chinese warfare, 300–900. Routledge, London o. a. 2002
Beop av Baekje

Hye av Baekje (født ?, død 600) var 29. konge i det koreanske kongedømmet Baekje. Han var eldste sønn av kong Hye. Hans korte regjeringstid er stort sett kjent for hans forbud mot drap, inkludert jakt og slakting. Han beordret at falker skulle slippes løs og at alt fiske- og jaktutstyr skulle brennes. Ifølge  Samguk Yusa kom forbudet iden tolvte måneden i 599.
Han igangsatte arbeider med Wangheungsatempelet, som ble ferdigstilt sent i etterfølgerens regjeringstid.


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Ashat Kerimbay

Ashat Kerimbay Razdykov (forenklet kinesisk: 艾斯海提·克里木拜; pinyin: Aìsīhǎití Kèlǐmùbà, kasakhisk: Асхат Керімбай; født i november 1947 i Yining i Xinjiang i Kina) er en kinesisk kommunistisk politiker av kasakhisk etnisitet.
Ashat Kerimbay ble uteksaminert fra Xinjianguniversitet og ble medlem av det kinesiske kommunistiske parti i 1975.


== Referanser ==


== Eksterne lenker ==
(en) Ashat Kerimbay hos China Vitae
Svarholt skole

Svarholt skole er en offentlig barne- og ungdomsskole i Stamsund i Vestvågøy kommune. Hovedbygget, som ble oppført i 1964, har aula og benyttes primært av klassetrinnene fra 5. og opp. Et mindre bygg, som ble oppført i 1974, har gymsal og svømmehall og benyttes av skolefritidsordningen og klassetrinnene fra 1.-4.Skolen har rundt to hundre elever (2009) og 27 ansatte (2013). Rektor ved skolen er Mette Løvdal.


== Referanser ==


== Eksterne lenker ==
Vestvågøy kommune - Svarholt skole
Min Skole - Svarholt skole
Vestlige Qin

Vestlige Qín (hanzi: 西秦; hanyu pinyin: Xīqín) regnes som et av sekstenkongerikene i Kinas historie, grunnlagt av den xianbeiske Qǐfú-familien. Det eksisterte samtidig med  Jìn-dynastiet i Sør-Kina. Til tross for det samme navnet (秦), hadde Vestlige Qín ingenting å gjøre med Qin-dynastiet, Tidligere Qin eller Senere Qin. 
Alle Vestlige Qíns herskere erklærte seg for å være "konge" (王; Wáng). De hersket over det som i dag er den sørvestlige delen av provinsen Gansu i det nordvestlige Kina. 


== Xīqíns herskere ==


== Litteratur ==
Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
Albert E. Dien: Six Dynasties Civilization. Yale University Press, New Haven/London 2007.
David A. Graff: Medieval Chinese warfare, 300–900. Routledge, London o. a. 2002
Bai Enpei

Bai Enpei (kinesisk: 白恩培; pinyin: Bái Ēnpéi; født i 1946 i fylket Qingjian i provinsen Shaanxi i Kina) er en kinesisk kommunistisk politiker.
Han har tidligere vært guvernør i provinsen Qinghai. Han er (2012) partisekretær for det kinesiske kommunistiske parti i provinsen Yunnan, et embede han har innehatt siden oktober 2001 (gjenvalgt 2008).


== Referanser ==


== Eksterne lenker ==
(en) Bai Enpei hos China Vitae
Mu av Baekje

Mu av Baekje (født 580, død 641) var 30. konge i det koreanske kongedømmet Baekje. Han var sønn av  kong Wideok.


== Bakgrunn ==
Under kong Mu kriget de tre koreanske kongedømmene (Baekje, Goguryeo og Silla) mot hverandre ettersom alliansene skiftet og ble påvirket av endringer i de kinesiske keiserdynastiene. Kildene sier ikke noe spesielt om kong Mu sin politikk.


== Kongetid ==
Tidlig som konge angrep Mu kongedømmet Silla i øst flere ganger. Han bad om assistanse fra Sui-Kina for å angripe Goguryeo. I etterkant av Goguryeo-Sui-krigene ble Sui erstattet av Tang-Kina i 618.
I 627 forsøkte Mu å gjenerobre tapt territorium som Silla nå okkuperte, men stanset etter en diplomatisk inngripen fra Tang. Samme år sendte han buddhistmunken Gwalleuk til Japan med skrifter om buddhismen, astronomi, historie og geografi.
Han etablerte Mireuksatempelet i 602, og skal ha beordret reparasjon av Sabipalasset i 630, og oppbygging av det som i dag er kjent som Koreas første kunstige innsjø. Senere i livet fokuserte han på byggeprosjekter heller enn det nasjonale forsvaret, noe som ettertidens forskere mener er en av årsakene til at kongedømmet Baekje falt 20 år etter hans død.
Det er grunn til å tru at han flyttet hovedstaden fra Sabi i Buyeo til Iksan, i det minste for en kort periode.  Arkeologiske utgravninger i Iksan, som inkluderer kongegraven til Mu og hans kone, dronning Seonhwa, bekrefter dette.
Mu beholdt tette bånd til Tang-Kina, men Tang allierte seg senere med Silla i krigen som forente de koreanske kongedømmene under Sillas styre i 668.


== Seodong-yo ==
Samguk Yusa viser til en legende som handler om Mus ekteskap med en Silla-prinsesse, selv om historikere mener dette var usannsynlig på grunn av statenes fiendtlige innstilling overfor hverandre. I historien blir den unge Seodong (Mu sitt navn som barn) forelsket med prinsesse Seonhwa av Silla. Han får spredt en sang om prinsessa og seg selv blant folket. Takket være sangen («Seodong-yo» eller «Seodongs sang») forviser kong Jinpyeong av Silla prinsessa som gifter seg med Mu, som i sin tur blir Baekjekonge.
Mu er en av hovedkatakterene i det sørkoreanske fjernsynsdramaet Seo Dong Yo (서동요), der Mu framstår som en skjult fjerde sønn av kong Wideok av Baekje. Etter moras død møter Mu sin framtidige kone, prinsesse Seonhwa av Silla og forelsker seg.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Cao Jianming

Cao Jianming (kinesisk: 曹建明; pinyin: Cáo Jiànmíng; født 24. september 1955 i Nantong i provinsen Jiangsu i Folkerepublikken Kina) er en kinesisk jurist og politiker. Han har siden 16. mars 2008 vært Kinas riksadvokat i Folkets høyeste påtaleembede.
Cao tok sin høyere utdannelse ved Universitetet i Gent i Belgia og ved Østkinas universitet for politologi og jus i Shanghai, og arbeidet deretter ved samme universitet, til slutt som dets rektor (1997-1999). Han ble dommer i kinesisk høyesterett i 1999 og samme år dessuten president for det kinesiske dommerkollegium, en akademisk institusjon.


== Referanser ==


== Eksterne lenker ==
(en) Cao Jianming hos China Vitae 
Profile of Cao Jianming, official website of the Supreme People's Court.
Biography of Cao Jianming, Xinhuanet
Uija av Baekje

Uija av Baekje (født 599, død 660) var 31. og siste konge av det koreanske kongedømmet Baekje. Hans regjeringstid tok slutt da Baekje ble erobret av en allianse bestående av det koreanske kongedømmet Silla og det kinesiske Tang-dynastiet


== Bakgrunn ==

På denne tiden var det nordlige koreanske kongedømmet Goguryeo kontrollert av Yeon Gaesomun. Han var aggessivt innstilt overfor både Tang og Silla. Silla svarte med å alliere seg med Tang-Kina, noe som også truet Baekje.
Ifølge Samguk Sagi var Uija eldste sønn av kong Mu. Legenden som beskrives i Samguk Yusa sier at Mu var en bonde fra Baekje som giftet seg med prinsesse Seonhwa av Silla (som gjør henne til Uijas mor), men dette er ikke ansett som sannsynlig. Uija ble kronprins i 632 og ble tronet konge ved farens død i 641.


== Kongetid ==
Uija var vennlig innstilt overfor Tang-Kina til å begynne med. Men snart allierte han seg med den gamle fienden Goguryeo for å angripe Silla. Felttoget startet i 642 og under dette erobret han 40 Sillafestninger og slott. Han sendte en styrke på 10 000 soldater for å erobre Daeyafestningen og drepe Kim Chunchus svigersønn. Året etter angrep Baekje igjen sammen med Goguryeo og forsøkte å blokkere den diplomatiske ruta mellom Silla og Tang-Kina. Den kombinerte Silla-Tanghæren angrep Goguryeo i 645, samtidig angrep Uija Silla og erobret sju nye festninger. Baekje og Goguryeo angrep Sillas nordlige grense i 655.
Etter  ha blitt konge gjennomførte Uija en politisk reform som reduserte aristokratiets makt. Likevel var hans rike preget av interne maktkamper blant landets ledende og aristiokrati, samt korrupsjon og dekadanse innad i hoffet.
Silla-Tang-alliansen, dels frustrert over Goguryeos Yeon Gaesomun, endret strategi og valgte å angripe Goguryeos allierte først.


== Baekjes fall ==
I 660 slo Tangs marine ut Baekjes marine, mens Sillahæren, ledet av Kim Yu-sin slo ut Baekjehæren ledet av Gyebaek i slaget ved Hwangsanbeol. Baekjes hovedstad, Sabi (dagens Buyeo) ble omringet av en kombinert Silla-Tanghær.  Uija og kronprinsen unnslapp til Ungjin (dagens Gongju), men overgav seg da Sabi ble erobret.
Uija ble fraktet til Tang-Kina sammen med sine sønner, Buyeo Hyo og Buyeo Yung, 88 soldater og 12 807 bønder. En tredje sønn, Buyeo Pung, forsøkte senere å gjenetablere farens kongedømme.


== Arv ==
I 2000 ble kongens skjelett funnet i Kina og flyttet til en grav i Neungsan-ri, Buyeo-gun, Sør-Chungcheong i Sør-Korea, nær det som var Baekjes siste hovedstad, Sabi.
Uija fikk ikke noe posthumt navn.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
(ko) Korea Britannica article
(ko) Tomb of King Uija
Buyeo Pung

Buyeo Pung (nihongo: Fuyo Hōshō, 扶余豊璋) var en av den siste Baekjekongen Uijas sønner. Da nyheten om at kongedømmet Baekje hadde falt til en allianse mellom det koreanske kongedømmet Silla og det kinesiske Tang-dynastiet befant han seg i kongedømmet Wa i Japan, som en sikkerhet for alliansen mellom Baekje og Japan. Det er imidlertid ingen enighet om dette blant forskere. «Buyeo» er navnet for Baekjes konger.  
Buyeo Pung vendte tilbake til hjemlandet sammen med en japansk militær styrke ledet av general Abe no Hirafu for å gjenskape kongedømmet. General Boksin i de gjenværende Baekjestyrkene gav han navnet «kong Pungjang» (풍장왕). De to styrkene slo seg sammen under Boksin. I 663 tapte styrken i slaget ved Baekgang til Silla-Tanghæren. Prinsen flyktet til nabolandet Goguryeo. Etter at Goguryeo falt seks år senere ble han fanget av Tanghæren og sendt i eksil i søndre Kina. Hva som skjedde så med han er ukjent.
Hans yngere bror Zenkō (善光 eller 禅広) gjorde tjeneste i Japan og ble gitt familienavnet Kudara no Konikishi (百濟王; konge av Baekje) av Japans keiser.


== Referanser ==
Snøskredet på Steine i Vestvågøy

Et snøskred på Steine i Vestvågøy torsdag 8. mars 1906 krevde 19 menneskeliv. Under dårlig vær med kuling og snøfokk løsnet skredet fra Steinetinden mellom klokka 5 og 6 om morgenen, og ødela tre rorbuer i Vassvika på Steine som huset fiskere som deltok i Lofotfisket. Til sammen 60 mann (11 båtmannskap) oppholdt seg i de tre rorbuene som ble tatt av raset. To av rorbuene ble feid på havet, mens den tredje, der ingen mistet livet, ble knust mot ei annen rorbu. Utenom de omkomne ble 37 mann skadet i rasulykken. Alle de omkomne var fiskere fra Troms - 6 fra daværende Ibestad, 4 fra Sørreisa og 9 fra Lenvik. Den yngste var 15 år gammel, den eldste 64 år.
Sønnen til en av de omkomne fra Ibestad tok i 1966 initiativ til å få reist ei minnestøtte til minne om de omkomne i ulykken. Familiene til de omkomne samlet inn penger, og minnesmerket ble avduket 9. juli 1967 ved veien der raset gikk.


== Litteratur ==
Einar Fyhn (red.): Steine - Fiskeværet - Sommeridyllen - Den vonde dagen. Steine grendelag 1997. ISBN 82-994347-1-8 (særlig s. 18-21 og 48, digitalisert av Nasjonalbiblioteket)
Siw Helland

Siw Inghild Helland (tidligere Sviggum; født 8. november 1970) er en norsk tidligere skøyteløper. Hun representerte Norge og Hortens Skøiteklub og Nannestad Skøyteklubb.


== Meritter ==


=== Internasjonale mesterskap ===
EM på skøyter deltatt i ett EM. 

Sarajevo 1991.beste resultat 19.-plass sammenlagt i Sarajevo 1991.Junior-VM på skøyter deltatt i ett VM ved en konkurranse.

Obihiro 1990 i sammenlagt.beste resultat 31.-plass sammenlagt i Obihiro 1990.


=== Sammenlagt i Verdenscupen ===
0 = ikke samlet poeng under nevnte sesong, men deltatt.


== Personlige rekorder ==


== Referanser ==


== Eksterne lenker ==
(en) Siw Helland – Speedskatingbase.eu 
(en) Siw Helland – SpeedSkatingNews.info 
(en) Siw Helland – SpeedSkatingStats.com 
(en) Siw Helland – TheSports.org 
(en) Profil på Jakub Majerski's Speedskating database (Adelskalender distanser og sammenlagt)
(en) Profil på ISU sine nettsider. (distanseresultater)
Vitenskapsåret 1788

Vitenskapsåret 1788 er en oversikt over hendelser, prisvinnere, fødte og avdøde personer med tilknytning til vitenskap i 1788.


== Hendelser ==


=== Botanikk ===
Ukjent dato - Thomas Walter utgir Flora Caroliniana, den første nordamerikanske flora med vitenskapelige navn.


== Institusjoner ==
17. august − Kongen åpner Jardín de Aclimatación de La Orotava, en botanisk hage i Puerto de la Cruz, Tenerife.


== Prisvinnere ==
Copleymedaljen: Charles Blagden, britisk lege


== Fødsler ==
22. mars - Pierre Joseph Pelletier, fransk kjemiker (død 1842)
14. oktober - Edward Sabine, irsk fysiker, astronom og oppdagelsesreisende (død 1883)


== Dødsfall ==
16. april - Georges-Louis Leclerc de Buffon, fransk biolog (født 1707)
8. mai - Giovanni Antonio Scopoli, italiensk-østerriksk biolog (født 1723)
6. desember - Nicole Reine Lepaute, fransk astronom (født 1723)
Lucia Galeazzi Galvani, italiensk forsker  (født 1743)


== Referanser ==